สวัสดีค่ะ หนูมีอาการผมร่วงค่ะ เวลาเอามือไปลูบผมไปจับผม ผมกัอจะร่วงติดมือออกมา ก่อนหน้านี้ หนูทำสีผมมาค่ะแต่ไม่ได้กัดผมนะคะ แล้วตอนนี้หนูก้อทำงานอยู่ที่โรงงานค่ะ โรงงานมีสารเคมีค่ะ ไม่ทราบว่า เปนเพราะอะไรค่ะ ขอบค่ะ
สวัสดีค่ะ หากผมร่วงเกินวันละ 100 เส้น และติดต่อกันหลายวัน ถือว่าเกิดผมร่วผิดปกติ ซึ่งสาเหตุได้แก่1. ผมร่วงจากพันธุกรรม มักพบในผู้ชายมากกว่าผู้หญิง แต่ผู้หญิงก็พบได้ แต่มักเกิดขึ้นเมื่อเข้าสู่วัยหมดประจำเดือนแล้ว2. ความไม่สมดุลของฮอร์โมนในร่างกาย เช่น ช่วงหลังคลอด จะมีผมร่วงมากเป็นปกติ หลังจากนั้น 3-4 เดือนก็จะกลับมาเป็นปกติ3. ความเจ็บป่วยทางร่างกาย เช่น หลังการผ่าตัดใหญ่ อาจมีผมร่วงได้ แต่ก็จะกลับมาเป็นปกติ4. มีโรคทางกายต่างๆ เช่น โรค PCOS หรือภาวะที่มีถุงน้ำในรังไข่หลายใบ มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 (แต่จะพบมีผื่นทั่วตัวให้เห็นด้วย)โรคภูมิแพ้ตนเองชนิด discoid lupus erythematosusโรคสะเก็ดเงิน โรคมะเร็ง เป็นต้น5. การใช้สารเคมีกับผมมากเกินไป เช่น การย้อมผม การดัดผม การยืดผม ที่บ่อยเกินไป6. การได้รับการฉายรังสีรักษาและยาเคมีบำบัด รวมถึงยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกินไป7. การขาดสารอาหารรุนแรง โดยเฉพาะโปรตีน8. การเจ็บป่วยทางจิตใจที่รุนแรง เช่น โรคเครียด9.โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วยสำหรับการทำงานในโรงงาน หากเป็นงานที่ต้องสัมผัสกับสารเคมีโดยตรง ก็อาจเป็นสาเหตุได้ ส่วนเรื่องการทำสีผม อาจลองงดการทำผมต่างๆ ไปก่อนค่ะ อย่างไรก็ตาม หากมีอาการผิดปกติอื่นๆ นอกจากผมร่วง ควรไปพบแพทย์เพื่อตรวจด้วยค่ะ